نصیر آباد: محکمہ تعلیم نصیر آباد نا کنڈآن چناتا اسکول داخلہ مہم نا بابت اٹ ڈسٹرکٹ ایجوکیشن آفیسر نصیرآباد حفیظ اللہ کھوسہ نا نگرانی ٹی اسہ ریلی اس اڈ ہلک۔ ریلی ٹی ایجوکیشن سپورٹ پروگرام یونیسیف نا کوآرڈینیٹر مولا بخش جمالی انٹرنیشنل ریسکیو کمیٹی(آئی آر سی) نا کوآرڈینیٹر محمد طیب محکمہ تعلیم نا افسر یاسمین نواز، عبدالغفار ڈومکی استاد تنظیم آتا نمائندہ نذیر احمد بھنگر آصف عظیم عمرانی، باز محمد، بابو نور احمد جتک نادر علی جمالی تون اوار جتا جتا اسکول آتا چناتے بھلو کچ اسے ٹی بشخ ہلک۔ ریلی ٹی بوائز ماڈل ہائی سکول نا سینئر اسکاؤٹس لیڈر عبدالجبار سیال نا کماشی ٹی بھلو کچ اسے ٹی اسکاؤٹس اٹ ریلی اٹ بشخ ہلک۔ ریلی نا ڈی ای او آفس تون کشوک آ ریلی نا بشخندار آک دوتیٹی بینر و پلے کارڈ ہرفیسر۔
(خ ن)
